เตือนอย่าตื่นข่าวเท็จ แม็กเน็ต ทำอาหารปนเปื้อน
นพ.อภิชัย มงคล อธิบดีกรมวิทยาศาสตร์การแพทย์ เปิดเผยว่า จากกรณีที่มีข่าวเผยแพร่ทางโซเชียลมีเดียว่าแม่เหล็กติดประตูตู้เย็น (magnet) จะดูดสารกัมมันตภาพรังสีทำให้อาหารในตู้เย็นเปื้อนสารกัมมันตภาพรังสี เมื่อรับประทานอาหารนั้นทำให้เป็นมะเร็ง โดยอ้างถึงผลวิจัยจากมหาวิทยาลัย Princeton นั้น สำนักรังสีและเครื่องมือแพทย์ กรมวิทยาศาสตร์การแพทย์ จึงได้ทำการทดลองวัดความเข้มสนามแม่เหล็ก พบว่าภายในตู้เย็นค่าความเข้มสนามแม่เหล็กลดลงอย่างมาก และต่ำมาก นอกจากนี้ ยังพบว่าตัวแม่เหล็กของประตูตู้เย็นเองมีค่าความเข้มสนามแม่เหล็ก ซึ่งสูงกว่าค่าความเข้มสนามแม่เหล็กจากแม่เหล็กติดประตูตู้เย็นที่วัดภายในตู้เย็นเกือบ 400 เท่า ดังนั้น หากมีผลกระทบของสนามแม่เหล็กอยู่จริง ต้นตอของปัญหาน่าจะเป็นแม่เหล็กของประตูตู้เย็นมากกว่าแม่เหล็กติดประตูตู้เย็น จึงขอยืนยันว่าปัญหาดังกล่าวไม่เป็นความจริง เพราะแม่เหล็กไม่สามารถดูดสารกัมมันตภาพรังสี,จากผลการทดลองยืนยันได้ว่าแม่เหล็กไม่สามารถดูดสารกัมมันตภาพรังสีได้ จึงขอเตือนประชาชนอย่าได้หลงเชื่อหรือตื่นตระหนกกับข่าวดังกล่าว เพราะไม่มีหลักฐานทางวิทยาศาสตร์สนับสนุน รวมทั้งมีการใช้แหล่งข้อมูลอ้างอิงที่เป็นเท็จ เพราะจากการตรวจสอบข้อมูลในอินเตอร์เน็ต พบว่าขณะนี้ทางมหาวิทยาลัย Princeton ได้ออกมาปฏิเสธบทความเกี่ยวกับงานวิจัยที่ได้มีการกล่าวอ้างดังกล่าวแล้ว อธิบดีกรมวิทยาศาสตร์การแพทย์กล่าว.
จากกรณีที่มีข่าวเผยแพร่ทางโซเชียลมีเดียว่าแม่เหล็กติดประตูตู้เย็น(magnet)จะดูดสารกัมมันตภาพรังสีทำให้อาหารในตู้เย็นเปื้อนสารกัมมันตภาพรังสี เมื่อรับประทานอาหารนั้นทำให้เป็นมะเร็ง โดยอ้างถึงผลวิจัยจากมหาวิทยาลัย Princeton นั้น
ข่าวการศึกษา,ข่าวสาธารณสุข,อภิชัย มงคล,โซเชียลมีเดีย,แม็กเน็ต,อาหารปนเปื้อน,แม่เหล็กติดตู้เย็น,magnet,สารกัมมันตภาพรังสี,อาหารในตู้เย็น,ปนเปื้อน,มะเร็ง,สนามแม่เหล็ก,ผลการทดลอง,ยืนยัน,อย่าหลงเชื่อ,ข่าว,ไทยรัฐออนไลน์